Hej Trustpilot

Ville lige dele min oplevelse i elgiganten ved indlevering af en iPad Mini.

Det starter altsammen naturligvis fint ud - jeg ringer til kundeservice for at finde ud af hvordan proceduren er med et produkt af denne slags. Får hurtigt at vide at når der er tale om en iPad bliver/skal de ikke repareres, men derimod modtager man en helt ny iPad som man betaler en reduceret pris på. Jeg spørger så kundeservice medarbejderen hvad dette normalt koster og hun siger at hun ikke ved det men det plejer at være imellem 1.000 og 1.500kr. "Ok" siger jeg så og siger tak for hjælpen.

Efter et par dage tager min ekskone så ned til elgiganten for at indlevere ovennævnte iPad til Elgiganten og de forlanger et depositum, hun forstår ikke rigtig hvorfor de skal have et depositum da den jo ikke skal repareres men blot ombyttes, men tænker ikke videre over det da det jo nok bare bliver trukket fra når vi skal betale for den nye iPad.
Allerede dagen efter får vi besked fra Elgiganten at det vil koste 2.375kr at reparere iPad'en og det forstår vi slet ikke (en ny inde i butikken koster 1.999kr). Det ringer vi naturligvis til kundeservice og spørger hvad det nu skal betyde for det giver da ingen mening. Det kan fyren fra kundeservice godt se og lover at undersøge sagen. Han vender tilbage dagen efter og fortæller at der er tale om teknikerløn, diverse gebyr osv osv. Det vil vi naturligvis ikke betale for det var ikke det aftalte/lovet.

Nu sidder du jo så og tænker jamen det hun sagde i kundeservice var jo et ca. beløb, og ja det var det, men vi havde ikke bedt om at den skulle repareres og det er slet ikke Elgigantens eller AdMires, som de bruger, opgave at reparere apple produkter som hun også sagde i telefonen.

Det klager vi naturligvis over lidt højere op i fødekæden, [navn fjernet], som vil give os vores depositum tilbage. [navn fjernet] eller [navn fjernet] hvad varehus chefen nu hedder i Elgiganten Hillerød nægter dog stadig at udbetale pengene, og vi henvender os igen til [navn fjernet] , som så siger at hun sagtens kan forstå at han ikke vil udbetale for vi har jo givet samtykke til proceduren ved at betale depositummet, og at vi har handlet i ond tro og vi havde presset kundeservicemedarbejderen til at give en pris osv. For hun havde lyttet til den samtale jeg havde haft med medarbejderen at jeg gentagende gange har spurgt selvom hun flere gange siger at hun ikke ved det og det passer ikke, hvorfor skulle jeg dog gøre det ? Og havde elgiganten sagt at vi skulle betale det det kostede inde i butikken for at få den ombyttet var det bare det, men vi fik en pris på at få den repareret og det har vi aldrig bedt om.

Yderligere efter flere korrespondancer med [navn fjernet] skriver hun ordret i sin mail: "Per kullance har jeg tilbageført depositum til jer. Og at dette så ikke er tilfredstillende er bare ærgeligt" i en anden mail som min ekskone har fået da de var hende der oprindeligt snakkede med [navn fjernet] skrev hun næsten direkte at vi blot fik pengene retur for at holde kæft, og jeg tænker hvad er det hun skriver og så skriver hun at hvis jeg vil klage mere må jeg tage den videre til forbrugerklagenævnet. Jeg har svært ved at holde mig i skinnet i nogle af de mails der er kørt frem og tilbage - I bund og grund er jeg hamrende ligeglad med de 550kr depositum, det her handler om den måde at "AFTERSALES MANAGER" tillader sig at snakke til sine kunder samt at beskylde dem for ting ud af det blå.

Det hun kunne have gjort var at sige "Vi har lavet en fejl i vores serviceafdeling og brugt en forkert procedure, det beklager vi" Så havde vi været tilfredse og ville nok stadig handle i Elgiganten og der havde været 5 stjerner her og en succes historie istedet for dette.

Og det hele bunder ud i at personalet i Hillerød ikke har vidst hvordan det fungere med ALLE Apple produkter hvad angår reparation - istedet vælger aftersales manageren at beskylde os for at have handlet i ond tro - det er bare ikke ok.
Forstår ikke at hun kan have den stilling hun har med nogle af de ting hun siger - i stedet for at forsøge at løse en konflikt selv mener hun at forbrugerklagenævnet skal blandes ind i det - og hvad vil hun lige have at forbrugerklagenævnet skal gøre ved medarbejdere som ikke er blevet instrueret i korrekt håndtering af reparation/ombytningsprodukter ?

Kan godt være Elgiganten samler på "glade" kunder - jeg handler ikke i Elgiganten mere og håber ikke det fjernsyn, eller nogen af de hårde hvidevare jeg købte for små 6 måneder siden går i stykker.
Gå Laaaaaaaaaaangt udenom dem, kan godt være de er de billigste, men du får sgu også væsentligt ringer service end du burde.

Det var mine 5 cent.

God sommer til alle jer andre.
Nickolaj